b'\n_START_ARTICLE_\nAleksander Sterger\n_START_SECTION_\n\xc5\xbdivljenje\n_START_PARAGRAPH_\n\xc5\xbde leta 1943 se je vklju\xc4\x8dil v OF, nazadnje je deloval kot sanitetni referent v Cankarjevi brigadi. Po demobilizaciji je za\xc4\x8del \xc5\xa1tudirati na Oddelku za stomatologijo zagreb\xc5\xa1ke Medicinske fakultete, kjer je leta 1955 tudi diplomiral. Na isti fakulteti je v letu 1971 kon\xc4\x8dal podiplomski \xc5\xa1tudij III. stopnje iz javnega zdravstva. Specialisti\xc4\x8dni izpit iz zobne protetike je kon\xc4\x8dal leta 1975. V letu 1987 mu je bil podeljen naziv primarij. Strokovno se je izpolnjeval na mnogih tujih \xc5\xa1olah med drugim na Univerzi na Dunaju in Univerzi v Giessenu._NEWLINE_Po kon\xc4\x8danem \xc5\xa1tudiju se je najprej zaposlil na Zobni polikliniki Maribor, kasneje je bil direktor in profesor na Vi\xc5\xa1ji stomatolo\xc5\xa1ki \xc5\xa1oli v Mariboru za predmeta morfologija zob in snemna protetika. Po letu 1970 do upokojitve leta 2002 je deloval v Zdravstvenem domu Maribor, med drugim tudi kot primarij in vodja specialisti\xc4\x8dne zobozdravstvene slu\xc5\xbebe za odrasle.\n_START_SECTION_\nOdlikovanja in nagrade\n_START_PARAGRAPH_\nPrejel je ve\xc4\x8d odlikovanj in nagrad. Med drugim srebrno plaketo Univerze v Mariboru, zlato plaketo ZD Maribor, red zaslug za narod s srebrno zvezdo in v letu 1991 Srebrni grb mesta Maribor ter leta 2000 \xc4\x8dastni znak svobode Republike Slovenije z naslednjo utemeljitvijo:\xc2\xa0\xc2\xbbza dolgoletno nesebi\xc4\x8dno in po\xc5\xbertvovalno zdravni\xc5\xa1ko delo\xc2\xab.'